Neoephemeridae

Neoephemeridae er en familiegruppe av døgnfluene. De lever i ferskvann som nymfer (larve), de voksne tar ikke til seg føde og lever ikke så lenge. 


== Utseende ==
De ligner på artene i gruppen Caenidae, men er jamtover noe større, dessuten har de bakvinger, noe Caenidae mangler. Forvingene er smale med tallrike tverr-årer, også langs framkanten. Bakvingene er middelsstore og brede. Årenettet ligner sterkt på familien Ephemeridae, derfor regnet man før med at de var nært beslektet med denne. Karakterer fra nymfene viser imidlertid temmelig klart at familiens søstergruppe må være Caenidae. Nymfene er avlange, kraftig bygde. Trakégjellene på andre bakkroppsledd ligger som et skjold over resten av trakégjellene. Disse er sammenvokst i midten. Trakégjellene på det første leddet er trådformede, de på ledd 3-6 (skjult under gjellene på ledd 2) har frynsete kant. Hodet er bredt og avrundet med nokså små fasettøyne, korte antenner og små mandibler. Pronotum har spisst framskytende forhjørner, forkanten er jevnt rundet innbuet. Vingeknoppene er korte og avrundede, helt skilte i midten. Det finnes også bakvingeknopper. Beina er forholdsvis lange og slanke. Bakkroppen har bakhjørnene på ryggleddene spisst tilabketrukket. De tre haletrådene er nesten like lange som resten av kroppen og ender ytterst i en krans av hår.


== Levevis ==
Neoephemeridae har nymfer som lever i grunne, kalde,  raskstrømmende bekker, men også mellom vegetasjon og røtter i sakteflytende elver, eller under steiner. Nymfene kryper langsomt og svømmer dårlig. De blir regnet for sjeldne og blir ikke ofte registrert.


== Systematisk inndeling ==

Ordenen døgnfluer (Ephemeroptera)
Gruppen Pannota
Overfamilien Caenoidea
Familien Neoephemeridae
Slekten Neoephemera McDunnough, 1925 – Nord-Amerika og Øst-Asia
Neoephemera bicolor McDunnough, 1925
Neoephemera compressa Berner
Neoephemera maxima (Joly, 1870) – eneste art i Europa, funnet spredt i Mellom-Europa
Neoephemera projecta Zhou & Zheng, 2001 – Kina
Neoephemera purpurea (Traver)
Neoephemera youngi Berner
Neoephemera antiqua Sinitshenkova, 1999 – fossil art fra eocen-tiden, Nord-Amerika
Slekten Ochernova Bae & McCafferty, 1998
Ochernova tshernovae (Kazlaustas)
Slekten Potamanthellus Ulmer -for det meste Sørøst-Asia
Potamanthellus amabilis (Eaton)
Potamanthellus caenoides (Ulmer)
Potamanthellus chinensis (Hsu)
Potamanthellus edmundsi Bae & McCafferty, 1998
Potamanthellus ganges Bae & Mc Cafferty, 1998
Potamanthellus unicutibius Nguyen & Bae, 2003 – Vietnam
Potamanthellus rubiensis Lewis – fossil art fra oligocen-tiden, Nord-Amerika


== Kilder ==
Bae, Y.J. og McCafferty, W.P. (1998) Phylogenetic systematics and biogegography of the Neoephemeridae (Ephemeroptera: Pannota). Aquatic Insects 20: 35-68. [1]
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller 14, 45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
Fauna Europaea, utbredelsesdatabase for europeiske dyr


== Eksterne lenker ==
(en) Neoephemeridae i Encyclopedia of Life 
(en) Neoephemeridae i Global Biodiversity Information Facility 
(en) Neoephemeridae hos Fauna Europaea 
(en) Neoephemeridae hos Fossilworks 
(en) Neoephemeridae hos ITIS 
(en) Neoephemeridae hos NCBI 
Neoephemeridae – detaljert informasjon på Wikispecies Tree of Life - Døgnfluer, (Ephemeroptera) Arkivert 29. juni 2009 hos Wayback Machine. (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening